વિકાસની હરણફાળ ભરી રહેલું અમદાવાદ શહેર રિયલ એસ્ટેટ અને ઇન્ફ્રાસ્ટ્રક્ચર ક્ષેત્રમાં દેશમાં ટોચનાં શહેરમાં સ્થાન પામે છે. છેલ્લાં ૧૫ વર્ષમાં અમદાવાદ શહેરના રિયલ એસ્ટેટ ક્ષેત્રમાં આવેલી તેજીએ શહેરને ભારતમાં ટોચના સ્થાને મૂક્યું છે. છેલ્લાં ૧૫ વર્ષમાં અમદાવાદ શહેરમાં ચારે બાજુ અનેક વિસ્તારો ભળ્યા છે. હમણાં સુધી પશ્ચિમમાં એસ.જી. હાઈ-વે અને પૂર્વમાં રિંગ રોડ સુધી સીમિત રહેલું અમદાવાદ આજે પશ્ચિમમાં બોપલ, ગોતા, શિલજ, ઓગણજ, સરદાર પટેલ, ત્રાગડ, ચાંદખેડા, રિંગ રોડ સુધી ઘણું આગળ વધી ગયું છે. પૂર્વમાં ન્યૂ વટવા, ન્યૂ નારોલ, ન્યૂ નરોડા, અસલાલી જેવા એરિયા હવે રહેવા માટે એક નવી ઓળખ બનાવી રહ્યા છે.